stanford-oval/wikipedia huggingface dataset:
Night Ranger
Historia

Night Rangerin juuret ulottuvat Rubicon -yhtyeeseen, missä laulaja-basisti Jack Blades, kitaristi Brad Gillis ja rumpali Kelly Keagy olivat jäseniä. Rubiconin hajottua vuonna 1979 Blades, Gillis ja Keagy perustivat hard rock -trion, jonka nimeksi valittiin "Stereo". Kitaristi Jeff Watson ja kosketinsoittaja Alan Fiztgerald täydensivät kokoonpanon. Stereo vaihdettiin "Rangeriksi" ja lopulta Night Rangeriksi.
Night Rangerin debyyttialbumi Dawn Patrol julkaistiin vuonna 1982 Boardwalk Recordsin kautta. Dawn Patrol sai hyvän vastaanoton ja albumin ensimmäinen single Don't Tell Me You Love Me nousi paikalle 40. Billboardin Hot 100 -listalla. Night Ranger toimi lämmittäjänä Ozzy Osbournelle. Kitaristi Brad Gillis soitti ennen albumin julkaisua Osbournen kokoonpanossa auttaen päättämään kiertueen Randy Rhoadsin kuoltua Maaliskuussa 1982. Gillis on kitaristina Osbournen live-albumilla Speak of the Devil.
Yhtyeen toinen albumi Midnight Madness julkaistiin vuonna 1983 uuden levytysyhtiön MCA Recordsin kautta. Single Sister Christian nousi paikalle 4. Hot 100 -listalla. Sister Christian on Night Rangerin tunnetuin kappale ja yksi melodisen rockin parhaita balladeja. Kolmas albumi julkaistiin vuonna 1985, nimeltään Seven Wishes. Kyseinen albumi jatkoa Night Rangerin menestyksekästä tietä ja yhtye sai kansainvälistä huomiota.
Neljännen albumin Big Life vuonna 1987 tuotti David Foster, mutta albumi ei saavuttanut aikaisempien myyntilukuja. Fitzgerald lähti yhtyeestä ennen kuin viidennen albumin nauhoitukset alkoivat. Night Rangerin uudeksi kosketinsoittajaksi valittiin Jesse Bradman. Viides albumi Man in Motion julkaistiin seuraavana vuonna. Vuonna 1989 Blades jätti yhtyeen muodostaakseen Damn Yankeesin. Gillis ja Keagy jatkoivat Night Ranger -nimen alla uuden laulajan Gary Moonin kanssa. Watson oli lähtenyt myös yhtyeestä. Uudella kokoonpanolla Night Ranger teki kuudennen studioalbumin vuonna 1995, jolla kosketinsoittimia soitti David Zaijcek.
Blades palasi Night Rangeriin vuonna 1996, joka lopulta johti alkuperäisen kokoonpanon palaamiseen. Kokoonpano Blades, Gillis, Watson, Fitzgerald ja Keagy teki kaksi studioalbumia, Neverland ja Seven, vuosina 1997 ja 1998. Vuonna 2003 Fitzgerald lähti yhtyeestä. Hänet korvasi Michael Lardie. Vuoden 2007 Hole in the Sun -albumi oli viimeinen, jolla Watson soitti. Reb Beach korvasi hänet tulevaa kiertuetta varten. Kiertueen jälkeen molemmat sekä Beach että Lardie lähtivät. Night Rangerin uudet jäsenet olivat kitaristi Joel Hoekstra ja kosketinsoittaja Christian Cullen. Cullenin ura yhtyeessä ei kestänyt pitkään, ja pian hänen paikalleen tuli Eric Levy.
Seuraava albumi Somewhere in California julkaistiin vuonna 2011 Frontiers Recordsin kautta. Uusin albumi High Road julkaistiin kesällä 2014 ja albumin julkaisun yhteydessä kerrottiin uuden kitaristin, Keri Kellin tulosta yhtyeeseen Hoekstran lähdön jälkeen. Yhtyeen uusin albumi Don't Let Up julkaistiin keväällä 2017.
Diskografia > Studioalbumit

Dawn Patrol (1982)
Midnight Madness (1983)
Seven Wishes (1985)
Big Life (1987)
Man in Motion (1988)
Feeding off the Mojo (1995)
Neverland (1997)
Seven (1988)
Hole in the Sun (2007)
Somewhere in Califonia (2011)
High Road (2014)
Don't Let Up (2017)
ATBPO (2021)
Diskografia > Singlet

Don't Tell Me You Love Me (1983)
Sing Me Away (1983)
(You Can Still) Rock in America (1983)
Sister Christian (1984)
When You Close Your Eyes (1984)
Sentimental Street (1985)
Four in the Morning (1985)
Goodbye (1985)
The Secret of My Success (1987)
Hearts Away (1987)
Color of Your Life (1987)
I Did it For Love (1988)
Restless Kind (1988)
(Don't Start Thinking) I'm Alone Tonight (1989)
Reason to Be (1989)
Diskografia > Musiikkivideot

Sister Christian (1984)
Growin' Up in California (2011)
Knock Knock Never Stop (2014)
High Road (2014)
Day and Night (2017)
Running Out of Time (2017)
Aiheesta muualla

Night Rangerin virallinen sivusto
Mighty Morphin Power Rangers

| Power Rangers> Mighty Morphin Power Rangers |
| --- | --- |

Tyyli:  toiminta-seikkailu
Kestoaika:  22 min
Luoja(t):  Haim Saban Shuki Levy
Pääosissa:  Austin St. John (Kausilla 1-2) Thuy Trang (Kausilla 1-2) Walter Jones (Kausilla 1-2) Amy Jo Johnson David Yost Jason David Frank Johnny Yong Bosch (Kausilla 2-3) Karan Ashley (Kausilla 2-3) Steve Cardenas (Kausilla 2-3) Catherine Sutherland (Kausi 3)  Paul Schrier Jason Narvy David Fielding (1. tuotantokausi) 
Alkuperämaa:   Yhdysvallat
Alkuperäiskieli:  englanti
Verkko:   Fox Kids  ABC Kids  PTV4  Fox
Esitetty:  28. elokuuta 1993 – 27. marraskuuta 1995
Tuotantokausia:  3
Jaksoja:  145
Tuotanto
Tuottaja(t):  Ronnie Hadar Jonathan Tzachor
Vastaava(t) tuottaja(t):  Haim Saban Shuki Levy
Ohjaaja(t):  Terence H. Winkless Robert Hughes John Stewart Shuki Levy Robert Radler Worth Keeter Jonathan Tzachor Jerry P. Jacobs Armand Garabidian David Blyth
Käsikirjoittaja(t):  Shuki Levy Shell Danielson Stewart St. John Douglas Sloan Cheryl Saban Mark Hoffmeier Mark Litton Judd Lynn Julianne Klemm Ellen Levy-Sarnoff Peggy Nicoll Gary Glasberg
Tuotantoyhtiö(t):  Saban Entertainment Renaissance Atlantic Entertainment Toei Company, Ltd. MMPR Productions, Inc.
Seuraaja:  Mighty Morphin Alien Rangers
Aiheesta muualla
Virallinen sivusto
IMDb 
Mighty Morphin Power Rangers on yhdysvaltalainen lasten televisiosarja, joka nousi erityisesti Yhdysvalloissa suureen suosioon ensimmäisestä tuotantokaudesta lähtien ja siitä tuli osa populaarikulttuuria. Sarjassa hyödynnettiin japanilaisen 16. Super Sentai -sarjan Kyōryū Sentai Zyurangerin lavaste-, asu- ja kuvamateriaalia. Mighty Morphin Power Rangersia tuotettiin kolmen tuotantokauden verran yhteensä 145 jaksoa vuosina 1993–1995. Sen lisäksi vuonna 1995 valmistui sarjan juonesta hieman poikkeava elokuva Power Rangers. Sarjassa päähenkilöinä olivat kuusi teini-ikäistä lukiolaista, jotka kykenivät muuttumaan supersankareiksi. Suomessa sarjaa esitettiin FOX ja PTV4-kanavilla 11. huhtikuuta 1995 alkaen.
Sarjan toisella tuotantokaudella kuvamateriaalia käytettiin 17. Super Sentai -sarjasta Gosei Sentai Dairanger ja kolmannella tuotantokaudella 18. Super Sentai -sarjasta Ninja Sentai Kakuranger. Viiden päärangerin käyttämät asut ja eräät rangereiden kohtaamat viholliset olivat kuitenkin yhä otettu Zyurangerista. Ainoastaan hirviöt, zordit ja valkoisen rangerin käyttämä Kiba Rangerin asu otettiin Dairangerista sarjan toisella tuotantokaudella. Kolmannella tuotantokaudella Kakurangerista otettiin ainoastaan zordit ja hirviöt. Kakurangerin asuja käytettiin myöhemmin kuitenkin minisarjassa Mighty Morphin Alien Rangers, joka toimi linkkinä Mighty Morphin Power Rangersin ja Power Rangers Zeon välillä.
Tammikuussa 2010 ABC Kids alkoi esittämään uuden ilmeen saanutta Mighty Morphin Power Rangers -sarjaa. Sarjan logoa ja alkutunnusta oli muokattu ja itse sarjaan oli lisätty sarjakuvamaisia efektejä. Bandai toi myös vuonna 2009 takaisin alkuperäisen lelusarjan.
Juoni > Toinen tuotantokausi (1994-95)

Toisen tuotantokauden alussa Ritan esimies Lord Zedd palasi kuupalatsiin. Hän vei Ritan paikan johtajana ja päätti valloittaa maailman itse. Hän vangitsi Ritan jatkuvien epäonnistumisten takia avaruussäiliöön ja lähetti säiliön avaruuteen. Lord Zedd lähettämät hirviöt olivat paljon Ritan hirviöitä vahvempia, joten Zordon ja Alpha päivittivät rangereiden Dinozordit vahvemmiksi Thunderzordeiksi. Tommy jatkoi yhä Dragonzordinsa käyttämistä, sillä hänen vihreän rangerin voimansa eivät riittäneet uuden zordin saamiseen.
Useiden häviöiden jälkeen Zedd keskittyi eliminoimaan vihreän rangerin. Hän onnistui siinä lopulta vihreän kristallin avulla, joka vei vihreän rangerin viimeisetkin voimat. Kristalli myös mahdollisti Zeddin tehdä omat Dark Rangerinsa, jotka kuitenkin menettivät voimansa Tommyn onnistuttua lyömään kristallin palasiksi. Kun vihreä ranger oli menettänyt lopullisesti voimansa Zordon ja Alpha loivat salassa muilta uuden valkoisen rangerin auttamaan rangereita taisteluissa. Valkoinen ranger paljastui Tommyksi, joka sai käyttöönsä uuden Tigerzordin ja hänestä tuli samalla Power Rangereiden uusi johtaja.
Rangerit ystävystyivät kolmen Stone Canyonin lukiolaisen Rocky DeSantosin, Adam Parkin ja Aisha Campbellin kanssa Angel Groven nuorisokeskuksella järjestettyjen ryhmäninjakilpailujen aikana. Rocky, Adam ja Aisha saivat vahingossa selville rangereiden oikeat henkilöllisyydet, kun Billyllä oli ongelmia taistella Zeddin myrkkykäärmettä vastaan. Heistä kolmesta tuli sen jälkeen rangereiden liittolaisia ja he lupasivat pitävänsä rangereiden henkilöllisyydet salassa.
Myöhemmin Jason, Zack ja Trini valittiin osallistumaan Sveitsissä järjestettyyn maailmanrauhankokoukseen ja heille täytyi löytää korvaajat. Siirtääkseen punaisen, mustan ja keltaisen rangerin voimat uusille henkilöille oli rangereiden haettava Valon Miekka kaukaiselta hylätyltä planeetalta. Zedd seurasi heitä galaksin läpi omalla massiivisella Serpentera-zordillaan, joka onnistui tuhoamaan suurimman osan hylätystä planeetasta. Hänen harmikseen Serpenterasta loppui virta ennen kuin se ehti tuhoamaan rangerit, joten rangerit palasivat turvallisesti miekka mukanaan Maahan. Sen jälkeen Zordon valitsi Rockyn, Adamin ja Aishan korvaamaan Jasonin, Zackin ja Trinin punaisena, mustana ja keltaisena rangerina.
Ennen voimien siirtoa ja samaan aikaan Tommyn valkoiseksi rangeriksi tulemisen kanssa Rita oli onnistunut laskeutumaan avaruussäiliöllään Maahan, joka oli sitten päätynyt Bulkin ja Skullin käsiin. Rangerit onnistuivat kuitenkin lähettämään säiliön takaisin avaruuteen. Rita laskeutui myöhemmin Kuuhun, kun rangerit olivat matkalla Australiassa. Finsterin antaman erityisen meikin avulla Rita sai nuoremmat ja "kauniimmat" kasvot. Rita käytti sitten lemmenjuomaansa nukkuvaan Zeddiin, joka herättyään rakastui häneen. He menivät naimisiin ja yhdessä muodostivat entistäkin suuremman uhan rangereille. He eivät kuitenkaan tienneet, että lisää oli vielä tulossa.
Juoni > Kolmas tuotantokausi (1995)

Kolmannen tuotantokauden alussa Ritan veli Rito Revolto saapui Kuuhun tapaamaan siskoaan ja Lord Zeddiä. Rito onnistui hirviöjoukon avulla tuhoamaan rangereiden Thunderzordit ja Tigerzordin, jonka seurauksena myös Dinozordit ja voimakolikot muuttuivat korjauskelvottomiksi. Lyötyinä rangerit lähtivät etsimään Ninjoria, joka oli alun perin valmistanut rangereiden käyttämät voimakolikot. Ninjor antoi heille uudet ninjavoimat, jotka sisälsivät ninjakolikot ja Ninjazordit sekä Falconzordin.
Myöhemmin australialainen tyttö Katherine Hillard muutti Angel Groveen. Hän ystävystyi Kimberlyn kanssa ja oli ihastunut Kimberlyn tavoin Tommyyn. Katherine oli todellisuudessa Ritan langettaman lumouksen alaisena ja varasti Kimberlyn ninjakolikon. Se heikensi huomattavasti vaaleanpunaisen rangerin voimia, koska Kimberlyn, kuten muidenkin ninjarangereiden elämänvoimat oli sidottu heidän ninjakolikoihinsa. Samoihin aikoihin rangerit saivat käyttöönsä siihen mennessä voimakkaimmat zordinsa: Shogunzordit. Lopulta Katherine vapautui Ritan lumouksesta ja onnistui hankkimaan Kimberlyn ninjakolikon takaisin. Kimberly sai tilaisuuden toteuttaa pitkäaikaisen unelmansa telivoimistelua koskien ja saatuaan Zordonin hyväksynnän hän päätti lähteä Floridaan harjoittelemaan telivoimistelua kansainvälisiä kilpailuja varten. Kimberly valitsi Katherinen seuraajakseen vaaleanpunaisena rangerina.
Melkein heti Katherinen rangeriksi tulon jälkeen Ritan ja Riton isä Master Vile saapui vierailulle Ritan ja Zeddin kuupalatsiin. Hän epäonnistui Power Rangereiden voittamisessa ensimmäisillä yrityksillään, mutta onnistui lopulta muuttamaan heidät voimattomiksi lapsiksi. Nämä tapahtumat johtivat minisarjaan Mighty Morphin Alien Rangers, joka johti taas seuraavaan täyteen Power Rangers -sarjaan Power Rangers Zeo.
Zordit > Dinozordit

Dinozordit olivat Power Rangereiden ensimmäiset zordit. Jokaisella rangereista oli oma Dinozordinsa, jotka olivat: Tyrannosaurus, Mastodontti, Triceratops, Sapelihammastiikeri ja Lentolisko. Yhdessä ne muodostivat alkuperäisen Megazordin. Myöhemmin mukaan liittyivät myös Dragonzord ja Titanus.
Zordit > Thunderzordit

Kun Lord Zedd tuhosi Dinozordit, onnistui Alpha 5 tekemään niiden jäänteistä Thunderzordit. Thunderzordeja olivat Red Dragon, Lion, Unicorn, Griffin ja Firebird, jotka yhdessä muodostivat Thunder Megazordin. Myöhemmin mukaan liittyivät myös Tigerzord ja Tor.
Zordit > Ninjazordit

Rito Revolton tuhottua Thunderzordit, joutuivat rangerit etsimään Ninjorin, joka antoi heille Ninjazordit. Ninjazordeja olivat Ape, Frog, Wolf, Bear ja Crane, jotka yhdessä muodostivat Ninja Megazordin, ja Falconzord. Titanus palasi takaisin ja kaikkien seitsemän zordin yhdistyessä muodostui Ninja Ultrazord.
Zordit > Shogunzordit

Kun Zedd kaappasi Ninjorin ja varasti Falconzordin Katherinen avulla, hän käytti Ninjoria voimanlähteenä Shogunzordien luomiseen. Hän myös kopioi Ninjazordien teknologiaa Falconzordista Shogunzordeja varten. Pitäessään Kimberlyä ja hänen ninjakolikkoaan panttivankina, pakotti hän rangerit käyttämään Shogunzordeja pahoihin suunnitelmiinsa. Hänen suunnitelmansa epäonnistui, kun Billy keksi miten he saivat Shogunzordit hallintaansa ninjakolikoidensa avulla. Shogunzordeja olivat Punainen, Musta, Sininen, Keltainen ja Valkoinen Shogunzord, jotka yhdessä muodostivat Shogun Megazordin.
Tuotanto

Kun kaikki materiaali Zyurangerista oli käytetty ensimmäisten neljänkymmenen 1. tuotantokauden jakson aikana tilasi Saban Toeilta 25 uutta hirviöasua ja kuvamateriaalia niistä taistelussa Zuyrangerin asuja vastaan. Materiaalin avulla Saban tuotti 20 lisäjaksoa ensimmäiselle tuotantokaudelle ja käytti jaksojen aikana 15 tilatuista hirviöistä. Loput materiaalista käytettiin toisella tuotantokaudella ensimmäisten 12 jakson aikana.
Toisen tuotantokauden puolivälissä Austin St. John, Thuy Trang ja Walter Emanuel Jones jättivät sarjan sopimuskiistojen takia. Naamioidakseen tapahtuman jaksoissa käytettiin sijaisnäyttelijöitä näiden kolmen näyttelijän tilalla. Heidän hahmojaan kuvattiin vain takaa (paitsi rangerasuissaan) ja ääninäyttelijöinä toimivat hieman heiltä kuulostaneet henkilöt. Sarjassa heidän esittämänsä hahmot valittiin osallistumaan maailmanrauhankokoukseen ja heidät korvasi rangereina Rocky, Aisha ja Adam (näyttelijät Steve Cardenas, Karan Ashley ja Johnny Yong Bosch).
Toisen tuotantokauden alussa esitelty uusi päävihollinen Lord Zedd herätti keskustelua lasten vanhemmissa, jotka näkivät hänet liian pelottavana ja julmana lastenohjelmaan. Palaute sai Sabanin keventämään hahmoa tuomalla Rita Repulsan takaisin Zeddin vaimoksi. Carla Perez valittiin esittämään Ritaa (Barbara Goodsonin yhä toimiessa äänenä). Muuttunutta ulkonäköä perusteltiin nuorentavalla meikillä.
Rooleissa

| 0 | 1 | 2 |
| --- | --- | --- |
|  Austin St. John  | … |  Jason Lee Scott/Punainen Ranger (Kausilla 1–2)   |
|  Thuy Trang  | … |  Trini Kwan/Keltainen Ranger (Kausilla 1–2)   |
|  Walter Jones  | … |  Zack Taylor/Musta Ranger (Kausilla 1–2)   |
|  Amy Jo Johnson  | … |  Kimberly Ann Hart/Vaaleanpunainen Ranger   |
|  David Yost  | … |  Billy Cranston/Sininen Ranger   |
|  Jason David Frank  | … |  Tommy Oliver/Vihreä Ranger (Kausilla 1-2), Valkoinen Ranger (Kausilla 2–3)   |
|  Steve Cardenas  | … |  Rocky DeSantos/Punainen Ranger (Kausilla 2–3)   |
|  Johnny Yong Bosch  | … |  Adam Part/Musta Ranger (Kausilla 2–3)   |
|  Karan Ashley  | … |  Aisha Campbell/Keltainen Ranger (Kausilla 2–3)   |
|  Catherine Sutherland  | … |  Katherine "Kat" Hillard/Vaaleanpunainen Ranger (3. tuotantokausi)   |
|  David Fielding  | … |  Zordon (1. tuotantokausi)    |
|  Machiko Soga  | … |  Rita Repulsa (1. tuotantokausi)   |
|  Carla Perez  | … |  Rita Repulsa (Kausilla 2–3)   |
|  Ed Neil  | … |  Lord Zedd (Kausilla 2-3)    |
|  Paul Schrier  | … |  Farkas 'Bulk' Bulkmeier   |
|  Jason Narvy  | … |  Eugene 'Skull' Skullovitch   |
|  Richard Genelle  | … |  Ernie   |
|  Gregg Bullock  | … |  Komisario Stone (3. tuotantokausi)   |
Rooleissa > Äänirooleissa

| 0 | 1 | 2 |
| --- | --- | --- |
|  Richard Horvitz  | … |  Alpha 5   |
|  Barbara Goodson  | … |  Rita Repulsa   |
|  Robert Axelrod  | … |  Lord Zedd, Finster ja Lokar   |
|  Michael J. Sorich  | … |  Squatt   |
|  Colin Phillips  | … |  Baboo   |
|  Ryan O'Flannigan  | … |  Goldar   |
|  Wendee Swan  | … |  Scorpina   |
|  Bob Papenbrook  | … |  Rito Revolto   |
Rooleissa > Suomenkieliset äänet

| 0 | 1 | 2 |
| --- | --- | --- |
|  Mikko Nousiainen  | … |  ?   |
|  Tiina Raekallio  | … |  ?   |
|  Jussi Pulakka  | … |  ?   |
|  Jenni Pääskysaari  | … |  Kimberly/Vaaleanpunainen Ranger   |
|  Jenni Sivonen  | … |  Trini Kwan/Keltainen Ranger   |
|  Jarkko Tamminen  | … |  Billy/Sininen Ranger, Alpha 5, Skull, Baboo   |
|  Petteri Summanen  | … |  Tommy/Vihreä Ranger   |
|  Veikko Honkanen  | … |  Finster, Zordon   |
|  Ralf Öhberg  | … |  Squatt, Goldar (oletus)   |
|  Leena Pöysti  | … |  ?   |
|  Jani Kärnä  | … |  ?   |
|  Meri Holopainen  | … |  ?   |
Videopelit

Sarjasta tuotettiin kaksi videopeliä vuosien 1994–1995 aikana SNES:lle, Sega Game Gearille, Sega Mega Drivelle ja Game Boylle, sekä yksi peli Sega Mega-CD:lle.
Mighty Morphin Power Rangers
Mighty Morphin Power Rangers: The Fighting Edition
Aiheesta muualla

Mighty Morphin Power Rangers TV.comissa (Arkistoitu – Internet Archive) (englanniksi)
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Sarjan viisi alkuperäistä Power Rangeria, sekä myöhemmin ryhmään liittynyt Vihreä Ranger.
Sarjan pääviholliset Lord Zedd (vasemmalla) ja Rita Repulsa (oikealla).
Olli Hämäläinen

Olli Hämäläinen 1960-luvulla.
Olli Hämäläinen (19. toukokuuta 1924 Helsinki – 11. kesäkuuta 1984 Tampere) oli suomalainen jazzmuusikko, kontrabasisti, orkesterinjohtaja, musiikkikriitikko ja myöhemmin television ammattilainen. Taiteilijanimellä Olli Häme hän johti jazzyhtyettään 1940-luvulta 1950-luvun lopulle asti. Kriitikkona hän toimi Rytmi-lehdessä. Vuonna 1949 hän julkaisi taiteilijanimellään kirjan "Rytmin voittokulku - Kirja tanssimusiikista" (Fazer). Kirja käsittelee varsin perusteellisesti jazzia, mutta iskelmään se suhtautuu varauksellisesti.
Hämäläinen suoritti Sibelius-akatemiassa kapellimestarin tutkinnon 1953 ja toimi Suomen Muusikkojen Liiton järjestösihteerinä (1952–1957) ja Musiikki-Fazerin osastopäällikkönä. 1950-luvun loppupuolella Olli Hämeen yhtye säesti muun muassa Brita Koivusta, Laila Kinnusta ja Seija Lampilaa. Ammattimainen muusikkokausi kesti vuoteen 1960. Vuonna 1962 Hämäläinen kutsuttiin Tesvision tuotantopäälliköksi, josta siirtyi TV2:n tuotantopäälliköksi 1964 ja edelleen ohjelmapäälliköksi 1967.
Olli Hämäläisen isä oli taidemaalari Väinö Hämäläinen ja isoisä urkuri Lauri Hämäläinen. Olli Hämäläisen tytär on cembalisti Kati Hämäläinen.
Olli Hämeen yhtye

Vuoden 1956 kokoonpano
Unto Haapa-aho
Erkki Melakoski
Eino Virtanen
Yleisradio TV2:n tuotantopäällikkö Olli Hämäläinen vuonna 1965.Erkki Valaste
Olli Häme
Åke Granholm
Seppo Rannikko
Aiheesta muualla

Virkkunen, Urpo (toim.): Kuka on kuka TV:ssä.  Helsinki:  Otava, 1970.
Olli Hämäläinen Populaarimusiikin museon tietokannassa
Suomalaisen jazzin vuosisata: 1950-luku (Arkistoitu – Internet Archive)
Olli Hämeen yhtye vuonna 1956
Ousainou Darboe

Ousainou Darboe vuonna 2018.
Ousainou Darboe (s. 8. elokuuta 1948) on gambialainen poliitikko. Hän johtaa maan Yhdistynyttä demokraattipuoluetta (UDP).
Darboe on ollut ehdolla Gambian presidentinvaaleissa vuosina 1996, 2001 ja 2006. Viimeisimmällä kerralla hän sai 26,7 % äänistä häviten Yahya Jammehille.
Darboe oli ehdolla myös vuoden 2021 presidentinvaalissa. Hän sai ehdokkaista toiseksi eniten ääniä (noin 28 %) ja hävisi vaalit istuvalle presidentille Adama Barrow’lle.
Nepalinvenuksenkenkä

| Nepalinvenuksenkenkä |
| --- | --- |
 Paphiopedilum insigne f. insigne
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  insigne
Kaksiosainen nimi
 Paphiopedilum insigne  (Wall. ex Lindl.) Pfitzer 
Synonyymit
 Cypripedium insigne Wall. ex Lindl. 1821 (alkuperäinen nimi)  Cordula insignis (Wall. ex Lindl.) Raf. (1838)  Cypripedium insigne var. sanderae Rchb.f. (1888)  Cypripedium insigne var. sanderianum Rolfe (1893)  Paphiopedilum macfarlanei Fr.Mey. (1934) 
Muodot
 f. sanderae (Rchb.f.) O.Gruss & Roeth (1999)  f. sanderianum (Rolfe) O.Gruss & Roeth (1999) 
Katso myös
   Nepalinvenuksenkenkä Wikispeciesissä   Nepalinvenuksenkenkä Commonsissa 
Infobox OKNimi-testi OKIUCN-testi OK: 
Nepalinvenuksenkenkä (Paphiopedilum insigne) on itäaasialainen venuksenkenkiin kuuluva kämmekkälaji.
Historia

Nepalinvenuksenkengän kuvasi John Lindley vuonna 1821 julkaisussa Collectanea Botanica ja sen siirsi nykyiseen sukuun Ernst Hugo Heinrich Pfitzer vuonna 1886 julkaisussa Morphologische Studien uber die Orchideenbluthe.
Kuvaus

Nepalinvenuksenkenkä on keskikokoinen venuksenkenkä. Jopa 32 cm pitkiä ja 3 cm leveitä lehtiä on viidestä kuuteen kappaletta. Väritys on päältä vihreä, alta tyvestä violettipilkullinen. Kukkavana on jopa 25 cm pitkä, väriltään vihreä, lyhyen ja pehmeän violetin nukan peittämä. Kukkavanan kärkeen kehittyy yksi kukka, joka on 7-12 cm leveä ja väritykseltään hyvin vaihteleva. Laji kukkii lokakuusta tammikuuhun.
Elinympäristö

Nepalinvenuksenkenkä kasvaa kevyessä varjossa kalkkipitoisilla kallioniemekkeillä vesiputousten lähistöllä 1000-1500 metrin korkeudella. Lajin luontainen levinneisyysalue sijoittuu Itä-Intiaan Bhutanin ja Bangladeshin väliin jäävälle alueelle. Alueen lämpötila vaihtelee 11 ja 22 celsiusasteen välillä. Ilmasto on talvisin kuiva, kesäisin kostea.
Oireyhtymä

Oireyhtymä tai syndrooma (kreik. σύνδρομον, yhtäaikaisuus) on lääketieteessä joukko samanaikaisia oireita tai ilmiöitä, jotka vastaavat tiettyä häiriötä (esim. fyysistä tai psyykkistä) tai sairautta, jolle on yleensä olemassa lääketieteellinen diagnoosi. Alkuperäisestä lääketieteellisestä käytöstä ilmaisua on myöhemmin lainattu myös muihin yhteyksiin, kuten biologiaan.
Historia

Avicenna kirjallaan Lääketieteen kaanon (julkaistu 1025) oli varhaisimpia oireyhtymän käsitteen kehittäjiä, ja sovelsi sitä tiettyjen sairauksien toteamiseen. Syndrooman käsitettä kehitti 1600-luvulla edelleen Thomas Sydenham.
Aiheesta muualla

Kuvia tai muita tiedostoja aiheesta Oireyhtymä Wikimedia Commonsissa
Norman R. "Bud" Poile Trophy

Norman R. "Bud" Poile Trophy on American Hockey Leaguessa vuosittain  jaettava palkinto, joka annetaan läntisen konferenssin runkosarjan eniten pisteitä keränneelle joukkueelle. Se on nimetty Hall Of Fameen valitun Norman Poilen mukaan. Aiemmin se on myönnetty lännen divisioonan tai keskisen divisioonan voittajille.